CELEX: 32006D0491
Language: el
Date: 2006-06-27 00:00:00
Title: 2006/491/ΕΚ,ΕυͿατόμ: Απόφαση του Συμβουλίου, της  27ης Ιουνίου 2006 , περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου

14.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 194/29
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 27ης Ιουνίου 2006
   περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου
   (2006/491/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό υπηρεσιακής καταστάσεως των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού αυτών των Κοινοτήτων, όπως ορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), και ιδίως το άρθρο 2 του εν λόγω κανονισμού υπηρεσιακής καταστάσεως και το άρθρο 6 του εν λόγω καθεστώτος,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 207 παράγραφος 2 πρώτο εδάφιο της συνθήκης ΕΚ και του άρθρου 121 παράγραφος 2 πρώτο εδάφιο της συνθήκης Ευρατόμ, η Γενική Γραμματεία του Συμβουλίου τίθεται υπό την ευθύνη ενός Γενικού Γραμματέα, Υπάτου Εκπροσώπου για την κοινή εξωτερική πολιτική και την πολιτική ασφαλείας (εφεξής «Γενικός Γραμματέας»), επικουρούμενου από Αναπληρωτή Γενικό Γραμματέα, ο οποίος είναι υπεύθυνος για τη διαχείριση της γενικής γραμματείας.
            
         
               (2)
            
            
               Σύμφωνα με τα άρθρα 28 και 41 της συνθήκης ΕΕ, οι διατάξεις του άρθρου 270 της συνθήκης ΕΚ εφαρμόζονται στις διατάξεις σχετικά με τους τομείς που αποτελούν, αντιστοίχως, αντικείμενο των τίτλων V και VI της συνθήκης ΕΕ.
            
         
               (3)
            
            
               Μετά την έναρξη ισχύος του κανονισμού (ΕΚ, Ευρατόμ) αριθ. 273/2004 του Συμβουλίου, της 22ας Μαρτίου 2004, για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών (2), ο οποίος, μεταξύ άλλων, τροποποιεί τη διάρθρωση της σταδιοδρομίας των μόνιμων υπαλλήλων και του λοιπού προσωπικού των Ευρωπαϊκών Κοινοτήτων, είναι σκόπιμο να εκδοθεί νέα απόφαση για τον καθορισμό της αρμόδιας για τους διορισμούς αρχής (εφεξής «ΑΔΑ») και της αρμόδιας για τη σύναψη των συμβάσεων προσλήψεως αρχής, όσον αφορά τη Γενική Γραμματεία του Συμβουλίου, και να καταργηθεί η απόφαση 1999/692/ΕΚ, ΕΚΑΧ, Ευρατόμ του Συμβουλίου, της 20ής Οκτωβρίου 1999, περί καθορισμού της αρμόδιας για τους διορισμούς αρχής όσον αφορά τη Γενική Γραμματεία του Συμβουλίου (3),
            
         ΑΠΟΦΑΣΙΖΕΙ:
   Άρθρο 1
   Οι εξουσίες που ανατίθενται από τον κανονισμό υπηρεσιακής καταστάσεως των υπαλλήλων στην ΑΔΑ και από το καθεστώς που εφαρμόζεται επί του λοιπού προσωπικού στην αρχή την εξουσιοδοτημένη να συνάπτει συμβάσεις προσλήψεως ασκούνται, όσον αφορά τη Γενική Γραμματεία του Συμβουλίου, από:
   
               α)
            
            
               το Συμβούλιο, ως προς τον Γενικό Γραμματέα και τον Αναπληρωτή Γενικό Γραμματέα,
            
         
               β)
            
            
               το Συμβούλιο, κατόπιν προτάσεως του Γενικού Γραμματέως, για την εφαρμογή των άρθρων 1α, 30, 34, 41, 49, 50 και 51 του κανονισμού υπηρεσιακής καταστάσεως στους Γενικούς Διευθυντές· ο Γενικός Γραμματέας είναι εξουσιοδοτημένος να μεταβιβάζει το οικείο δικαίωμα υποβολής προτάσεων στον Αναπληρωτή Γενικό Γραμματέα,
            
         
               γ)
            
            
               τον Γενικό Γραμματέα στις λοιπές περιπτώσεις· ο Γενικός Γραμματέας εξουσιοδοτείται να μεταβιβάζει τις εξουσίες του στον Αναπληρωτή Γενικό Γραμματέα.
               Ο Αναπληρωτής Γενικός Γραμματέας εξουσιοδοτείται να μεταβιβάζει στον Γενικό Διευθυντή Διοικητικού όλες ή μέρος των εξουσιών που τυχόν του έχει μεταβιβάσει ο Γενικός Γραμματέας σχετικά με την εφαρμογή του καθεστώτος που εφαρμόζεται επί του λοιπού προσωπικού καθώς και την εφαρμογή του κανονισμού υπηρεσιακής κατάστασης στους υπαλλήλους της ομάδας καθηκόντων AST. Η εν λόγω μεταβίβαση εξουσιών δεν δύναται να εκτείνεται στις εξουσίες που τυχόν του έχουν μεταβιβαστεί για τον διορισμό και την οριστική παύση καθηκόντων των υπαλλήλων και για την πρόσληψη του λοιπού προσωπικού.
            
         Άρθρο 2
   Η απόφαση 1999/692/ΕΚ, ΕΚΑΧ, Ευρατόμ καταργείται.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 27 Ιουνίου 2006.
      
         
            Για το Συμβούλιο
         
         
            Ο Πρόεδρος
         
         J. PRÖLL
         
      
   
   
      (1)  ΕΕ L 56 της 4.3.1968, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 2104/2005 (ΕΕ L 337 της 22.12.2005, σ. 7).
   
      (2)  ΕΕ L 124 της 27.4.2004, σ. 1.
   
      (3)  ΕΕ L 273 της 23.10.1999, σ. 12.